नई दिल्ली/विशेष प्रतिनिधि। मप्र की 15 सीटों पर भाजपा प्रत्याशी घोषित कर दिए गए। इसमें 50 प्रतिशत उम्मीदवार बदल दिए गए हैं। पार्टी ने सात सीटों पर नए उम्मीदवार उतारे हैं। मुरैना सांसद अनूप मिश्रा के विधानसभा चुनाव लडऩे के बाद वहां से केन्द्रीय ग्रामीण विकास मंत्री नरेन्द्र सिंह तोमर को उम्मीदवार बनाया गया है। तोमर को 'ग्वालियर की जगह मुरैना से टिकट देकर भाजपा नेतृत्व ने मुरैना सीट पर आंख लगाकर बैठी कांग्रेस को झटका दे दिया है। मप्र के 15 प्रत्याशियों में सात नए चेहरों को उतार कर पार्टी नेतृत्व ने साफ संकेत दे दिया है कि वह राज्य में पिछली जीत को दोहराना चाहती है। दो सीटों पर सांसदों के विधानसभा चुनाव लडऩे के कारण बदला गया। मुरैना से अनूप मिश्रा और उज्जैन से चिंतामणि मालवीय को विधानसभा चुनाव में लड़ाया गया था इसलिए उनकी जगह पर नए उम्मीदवार दिए गए हैं। मालवीय की जगह अनिल फिरोजिया को उम्मीदवार बनाया गया है। भिंड से भागीरथ प्रसाद का भी टिकट कट गया है। प्रसाद की जगह संध्या राय को उम्मीदवार बनाया गया है। बैतूल से ज्योति धुर्वे की जगह पर दुर्गादास उइके को टिकट दिया गया है। शहडोल में भी पार्टी ने प्रत्याशी बदल दिया है। वहां ज्ञान सिंह की जगह पर कांग्रेस से भाजपा में शमिल हुईं कांग्रेस के कद्दावर नेता दलबीर सिंह की बेटी हिमाद्री को टिकट दिया गया है। दरअसल, शहडोल सांसद ज्ञान सिंह के चुनाव को शून्य करने का मामला कोर्ट में चल रहा है। इसलिए पार्टी ने जोखिम लेना ठीक नहीं समझा। क्योंकि यदि कोर्ट से ज्ञान सिंह का चुनाव अयोग्य घोषित कर दिया गया तो पार्टी के सामने नई समस्या खड़ी हो सकती थी।
 भाजपा में जिन पुराने चेहरों पर विश्वास जताया गया, उसमें जबलपुर से भाजपा प्रदेश अध्यक्ष राकेश सिंह, सतना सांसद गणेश सिंह, रीवा सांसद जर्नादन मिश्रा, सीधी सांसद रीती पाठक, मंडला से फग्गन सिंह कुलस्ते, होशंगाबाद से राव उदय प्रताप सिंह, दमोह से प्रहलाद पटेल, खंडवा से नंद कुमार चौहान, मंदसौर से सुधीर गुप्ता, टीकमगढ़ से केन्द्रीय राज्यमंत्री वीरेन्द्र खटीक हैं। सूत्र बताते हैं कि ग्वालियर, इंदौर, भोपाल, विदिशा सीट पर पार्टी बहुत सोच-समझकर उम्मीदवार देना चाहती है। क्योंकि ये भाजपा की परम्परागत सीटें हैं और पार्टी इन्हें किसी हालत में नहीं खोना चाहती। केन्द्रीय मंत्री नरेन्द्र सिंह तोमर की सीट भी इसी रणनीति के तहत बदली गई है। उन्हें ग्वालियर की जगह मुरैना से उम्मीदवार उतारकर भाजपा नेतृत्व ने कांग्रेस को झटका दे दिया है। कांग्रेस इस बार मुरैना सीट पर फोकस करके चल रही थी। उसे लग रहा था कि भाजपा अनूप मिश्रा की जगह कोई ऐसा उम्मीदवार देगी, जिसे हराकर वह यह सीट भाजपा से छीन सकती है, लेकिन भाजपा ने कद्दावर चेहरा देकर कांग्रेस की उम्मीदों पर पानी फेर दिया है।
 
नई दिल्ली/विशेष प्रतिनिधि। मप्र की पंद्रह सीटों पर भाजपा प्रत्याशी घोषित कर दिए गए। इसमें पचास प्रतिशत उम्मीदवार बदल दिए गए हैं। पार्टी ने सात सीटों पर नए उम्मीदवार उतारे हैं। मुरैना सांसद अनूप मिश्रा के विधानसभा चुनाव लडऩे के बाद वहां से केन्द्रीय ग्रामीण विकास मंत्री नरेन्द्र सिंह तोमर को उम्मीदवार बनाया गया है। तोमर को 'ग्वालियर की जगह मुरैना से टिकट देकर भाजपा नेतृत्व ने मुरैना सीट पर आंख लगाकर बैठी कांग्रेस को झटका दे दिया है। मप्र के पंद्रह प्रत्याशियों में सात नए चेहरों को उतार कर पार्टी नेतृत्व ने साफ संकेत दे दिया है कि वह राज्य में पिछली जीत को दोहराना चाहती है। दो सीटों पर सांसदों के विधानसभा चुनाव लडऩे के कारण बदला गया। मुरैना से अनूप मिश्रा और उज्जैन से चिंतामणि मालवीय को विधानसभा चुनाव में लड़ाया गया था इसलिए उनकी जगह पर नए उम्मीदवार दिए गए हैं। मालवीय की जगह अनिल फिरोजिया को उम्मीदवार बनाया गया है। भिंड से भागीरथ प्रसाद का भी टिकट कट गया है। प्रसाद की जगह संध्या राय को उम्मीदवार बनाया गया है। बैतूल से ज्योति धुर्वे की जगह पर दुर्गादास उइके को टिकट दिया गया है। शहडोल में भी पार्टी ने प्रत्याशी बदल दिया है। वहां ज्ञान सिंह की जगह पर कांग्रेस से भाजपा में शमिल हुईं कांग्रेस के कद्दावर नेता दलबीर सिंह की बेटी हिमाद्री को टिकट दिया गया है। दरअसल, शहडोल सांसद ज्ञान सिंह के चुनाव को शून्य करने का मामला कोर्ट में चल रहा है। इसलिए पार्टी ने जोखिम लेना ठीक नहीं समझा। क्योंकि यदि कोर्ट से ज्ञान सिंह का चुनाव अयोग्य घोषित कर दिया गया तो पार्टी के सामने नई समस्या खड़ी हो सकती थी। भाजपा में जिन पुराने चेहरों पर विश्वास जताया गया, उसमें जबलपुर से भाजपा प्रदेश अध्यक्ष राकेश सिंह, सतना सांसद गणेश सिंह, रीवा सांसद जर्नादन मिश्रा, सीधी सांसद रीती पाठक, मंडला से फग्गन सिंह कुलस्ते, होशंगाबाद से राव उदय प्रताप सिंह, दमोह से प्रहलाद पटेल, खंडवा से नंद कुमार चौहान, मंदसौर से सुधीर गुप्ता, टीकमगढ़ से केन्द्रीय राज्यमंत्री वीरेन्द्र खटीक हैं। सूत्र बताते हैं कि ग्वालियर, इंदौर, भोपाल, विदिशा सीट पर पार्टी बहुत सोच-समझकर उम्मीदवार देना चाहती है। क्योंकि ये भाजपा की परम्परागत सीटें हैं और पार्टी इन्हें किसी हालत में नहीं खोना चाहती। केन्द्रीय मंत्री नरेन्द्र सिंह तोमर की सीट भी इसी रणनीति के तहत बदली गई है। उन्हें ग्वालियर की जगह मुरैना से उम्मीदवार उतारकर भाजपा नेतृत्व ने कांग्रेस को झटका दे दिया है। कांग्रेस इस बार मुरैना सीट पर फोकस करके चल रही थी। उसे लग रहा था कि भाजपा अनूप मिश्रा की जगह कोई ऐसा उम्मीदवार देगी, जिसे हराकर वह यह सीट भाजपा से छीन सकती है, लेकिन भाजपा ने कद्दावर चेहरा देकर कांग्रेस की उम्मीदों पर पानी फेर दिया है।